**Latvijas Republikas Saeimas**

**Mandātu, ētikas un iesniegumu komisijas pārskats**

**par saņemtajiem iesniegumiem Saeimas Sabiedrisko attiecību birojā**

**laika posmā no 2012.gada 1.marta līdz 2012.gada 31.martam**

|  |  |
| --- | --- |
| **Saņemti iesniegumi**  |  |
| kopskaitā | **732** |
|  individuālie  | 554 |
|  kolektīvie  | 174 |
|  anonīmie | 4 |
|  |  |
| **Saņemto iesniegumu tematika** |  |
| Likumdošanas priekšlikumi | 125 |
| Viedokļi | 286 |
| Sūdzības | 61 |
| Informācijas pieprasījumi | 37 |
| Dažādi iesniegumi | 222 |
| Atbilžu sniegšanas termiņu pārkāpumi | 1 |
|  |  |
| **Iesniegumu saņemšanas veidi** |  |
| Personīgi | 128 |
| Pa pastu | 386 |
| Pa e-pastu *info@saeima.lv* | 215 |
| Pa faksu | 3 |
|  |  |
| **Saņemto iesniegumu adresāti** |  |
| Saeima | 52 |
| Saeimas Prezidijs | 0 |
| Deputāti | 988 |
| Frakcijas | 104 |
| Komisijas | 58 |
| Struktūrvienības | 66 |
|  |  |
| **Valoda** |  |
| Latviešu valoda | 665 |
| Svešvalodas | 67 |
|  |  |
| **Sagatavotas** **atbildes** | **129** |
|  tajā skaitā kompetentajām institūcijām pārsūtīti iesniegumi  | 10 |
|  |  |
|  |  |

Mandātu, ētikas un iesniegumu komisijas

priekšsēdētājsVitālijs Orlovs

|  |  |
| --- | --- |
| **Tematika** | **Saņemto iesniegumu skaits** |
| **I. Likumdošanas priekšlikumi** | **125** |
| **Budžeta un finanšu (nodokļu) jautājumi**  | **24** |
| Latvijas Kooperatīvo krājaizdevumu sabiedrību savienība aicina likumprojektā „Grozījumi Krājaizdevumu sabiedrību likumā” paredzēt, ka krājaizdevu sabiedrība var saņemt kredītu arī no valsts un pašvaldību kapitālsabiedrībām. Latvijas Lielo pilsētu asociācija aicina likumprojektā „Fiskālās disciplīnas likums” noteikt institūcijas, uz kurām attiecas šis likums, kā arī to, kā tiks nodrošināta likuma normu ievērošana pašvaldību kapitālsabiedrību un atvasināto publisko personu darbībā. Tāpat asociācija aicina likumā iekļaut normas par fiskālās un budžeta politikas piemērošanu un koordinēšanu šajā jomā un uzskata, ka nepieciešams pārskatīt kopbudžeta bilances aprēķināšanas formulu.Latvijas Tirdzniecības un rūpniecības kamera aicina likumprojektā „Fiskālās disciplīnas likums” paredzēt, ka Fiskālā padome tiek veidota no neatkarīgiem ekspertiem, ka tās uzdevums ir panākt vienošanos par optimālu iekšzemes kopprodukta līmeni un pieļaujamo deficīta līmeni, kā arī aicina likumprojektā iekļaut principu, ka valsts drīkst veidot budžeta deficītu, kas paredzēts investīcijām, un vispārējā valdības parāda maksimālais apjoms gada beigās nedrīkst pārsniegt 60 procentus no iekšzemes kopprodukta. Latvijas Pasažieru pārvadātāju asociācija lūdz valsts budžetā rast papildu finansējumu sabiedriskā transporta nozarei, lai pārvadātāji varētu pilnā apjomā nodrošināt valsts un pašvaldību sabiedriskā transporta pasūtījumu saskaņā ar noslēgtajiem ilgtermiņa līgumiem.Mežaparka attīstības biedrība aicina ieviest vienādu nodokļu likmi – ne augstāku par 1 procentu – un noteikt 50 procentu atlaidi zemei un ēkām, kuras ietilpst valsts nozīmes pilsētbūvniecības pieminekļu teritorijā.Latvijas Preses izdevēju asociācija aicina samazināt pievienotās vērtības nodokļa likmi preses izdevumiem un uzskata, ka jākompensē preses piegāde reģionos, kur tā finansiāli nav izdevīga, lai nodrošinātu informācijas pieejamību visiem valsts iedzīvotājiem.SIA DEO ierosina izdarīt grozījumus likumā „Par iedzīvotāju ienākuma nodokli” paredzot fiziskajām personām ienākuma nodokļa ieturēšanu no metāllūžņu pārdošanas ienākumiem, jo pašreizējais likums noved pie metāllūžņu nozares pārvirzes uz ēnu ekonomiku, un aicina izveidot darba grupu, kas izstrādās likuma grozījumus.SIA TRAVELVIA aicina izdarīt grozījumus Finanšu un kapitāla tirgus komisijas likumā un Civilprocesa likumā attiecība uz Finanšu un kapitāla tirgus komisijas tiesībām ieteikt tiesai kredītiestādes administratoru, un piešķirt šādas tiesības citai kompetentai iestādei, tiesai vai amatpersonu grupai. Tāpat uzņēmums ierosina izdarīt grozījumus Finanšu un kapitāla tirgus komisijas likumā attiecībā uz Latvijas Bankas prezidenta un finanšu ministra tiesībām ierosināt Finanšu un kapitāla tirgus komisijas vadītāju atbrīvošanu no amata un paredzēt plašāku to amatpersonu loku, kurām būtu šādas tiesības.Privātpersona aicina paredzēt zemes nodokļa maksāšanas atvieglojumus ne tikai politiski represētajām personām, bet arī to mantiniekiem. |  |
| **Juridiskie jautājumi**  | **20** |
| Latvijas Administratīvo tiesnešu biedrība aicina likumprojektā „Grozījumi Administratīvā procesa likumā” paredzēt, ka resursi administratīvā procesa paātrināšanai tiesās jāmeklē vienīgi pašiem tiesnešiem savā darbā.Latvijas Darba devēju konfederācija norāda, ka likumprojekts „Oficiālo publikāciju likums” paredz nostiprināt no sabiedrības un valsts viedokļa neizdevīgu praksi tiesību aktu publicēšanā un var novest pie neracionālas līdzekļu izmantošanas, vairāk nekā sešas reizes pārsniedzot publikāciju pašizmaksu. Latvijas Tirdzniecības un rūpniecības kamera uzskata, ka likumprojektam „Oficiālo publikāciju likums” jāattiecas vienīgi uz oficiālajām publikācijām, arī par informācijas turētāju jānosaka valsts pārvalde, visam, kas saistīts ar oficiālajām publikācijām, ir jābūt valsts funkcijai Tieslietu ministrijas pārziņā un ienākumiem no oficiālās publikācijas jānonāk valsts budžetā.Lauksaimniecības statūtsabiedrību asociācija norāda, ka pašreizējā likumprojekta „Oficiālo publikāciju likums” variantā personām netiek nodrošinātas tiesības būt informētām par savām tiesībām un pienākumiem, un aicina noteikt, ka informāciju oficiālajā elektroniskajā izdevumā publicē VSIA „Latvijas Vēstnesis”, bet oficiālais elektroniskais izdevums ir vienīgais likumu un citu normatīvo aktu publicētājs.Biedrība „Zvannieku mājas” un biedrība „Azote” iebilst pret likumprojektu „Grozījumi Civillikumā” attiecībā uz bāriņtiesas tiesībām lemt par piekrišanu adopcijai, ja aizbildnis bez svarīga iemesla nedod atļauju adoptēt, un norāda, ka šādas izmaiņas likumā nav nepieciešamas, jo spēkā esošie likumdošanas akti jau paredz aizbildņa atcelšanu gadījumos, kad tas nepilda savus pienākumus.AS „Preiļu siers” aicina izdarīt grozījumus Latvijas Administratīvo pārkāpumu kodeksā attiecībā uz sodu par transportlīdzekli, kas nav aprīkots ar reģistrācijas kontrolierīci vai ātruma ierobežošanas ierīci.Biedrība „Gara spēks”, kas aizstāv ieslodzīto intereses, aicina izdarīt grozījumus normatīvajos aktos, lai garantētu ieslodzījuma vietu administrācijas atbildību likuma priekšā, tiesas spriedumu ievērošanu un ieslodzījuma vietu rīkoto iepirkuma konkursu caurskatāmību. Privātpersona pauž viedokli par likumprojektu „Parādu atgūšanas likums”, uzsverot, ka tā mērķis nav skaidrs, ka paredzētās metodes nav taisnīgas un nebalstās uz labprātību, toties parādu atguvējiem paredz neierobežotas un pat tādas iespējas, kas iepriekš bija atzīstamas par nelikumīgām. Privātpersonas aicina dažus Satversmes pantus noteikt par negrozāmiem, palielināt referenduma ierosināšanai nepieciešamo parakstu skaitu, kā arī izveidot referendumu vērtēšanas institūciju, lai nepieļautu Latvijas valsts vērtības apdraudošus referendumus. |  |
| **Cilvēktiesību un sabiedrisko lietu jautājumi**  | **8** |
| AS „Latvijas Neatkarīgā Televīzija” norāda, ka saglabās nacionālās bezmaksas komerctelevīzijas statusu līdz 2014.gada 31.decembrim, ja valsts izpildīs vairākus nosacījumus, proti, nacionālajām komerctelevīzijām tāpat kā ārvalstu televīzijas sabiedrībām paredzēs tiesības saņemt no kabeļoperatoriem atlīdzību par tiesībām retranslēt to tīklos nacionālo komerctelevīziju programmas jeb atcels tā saucamo *„must carry”* principu; samazinās tarifus, ko par virszemes apraidi nacionālās komerctelevīzijas un sabiedriskā televīzija maksā SIA „Lattelecom”; izslēgs negodīgu konkurenci reklāmas tirgū; novirzīs likumā paredzētos 15 procentus sabiedriskā pasūtījuma nacionālajām komerctelevīzijām valstij svarīga nacionāla satura veidošanai.SIA „Draugiem TV” aicina izvērtēt priekšlikumus likumprojektam „Grozījumi Elektronisko plašsaziņas līdzekļu likumā” attiecībā uz maksu par elektronisko plašsaziņas līdzekļu retranslācijām.Latvijas Tirgotāju asociācija aicina likumprojektā „Grozījumi likumā „Par svētku, atceres un atzīmējamām dienām”” papildināt atzīmējamo dienu uzskaitījumu, nosakot jaunu atzīmējamo dienu - Tirgotāju diena.Latgales iedzīvotāju grupa aicina likumprojektā „Grozījumi likumā „Par svētku, atceres un atzīmējamām dienām”” noteikt par valsts svētkiem 10.maiju - Latgales dienu.Septītās dienas adventistu Latvijas draudžu savienība atbalsta likumprojektu „Grozījumi likumā „Par svētku, atceres un atzīmējamām dienām”” un norāda, ka svinamo dienu tā izmantotu Draudžu dienās.Latvijas Baptistu draudžu savienība aicina likumprojektā „Grozījumi likumā „Par svētku, atceres un atzīmējamām dienām” paredzēt vasarā vienu brīvdienu un to, ka konkrēto datumu katra gada sākumā Latvijas Baptistu draudžu savienības pārstāvji paziņos attiecīgajām institūcijām. |  |
| **Izglītības, kultūras un zinātnes jautājumi**  | **5** |
| Latvijas Olimpiskās komitejas Ģenerālās asamblejas locekļi pauž bažas par situāciju sporta nozarē, tāpēc ierosina izveidot profesionālu tiešās pārvaldes institūciju, kas nodrošinātu valsts un sabiedrisko sporta organizāciju sadarbību, pārskatāmu resursu izmantošanu un sporta nozares attīstību veicinošu likumdošanas procesu, aicina atbalstīt skolēnu un studentu sportu, Latvijas jauniešu, junioru un pieaugušo izlases komandas.Latvijas Bibliotekāru biedrība pauž neizpratni par to, ka pārtraukts finansējums lasīšanas veicināšanas programmai „Bērnu un jauniešu žūrija”, un lūdz nodrošināt ilgtermiņa finansējumu šai programmai, kas ir nozīmīgs sabiedrības konkurētspējas veicināšanas līdzeklis.Rīgas 258.pirmsskolas izglītības iestāde un Natālijas Draudziņas vidusskola sniedz ierosinājumus izglītības iestāžu un pedagogu finansiālās situācijas uzlabošanai ar nodokļu politikas, medicīniskās apdrošināšanas, izdienas pensiju, skolu materiāltehniskā nodrošinājuma un olimpiāžu finansējuma nodrošināšanu.Bērnudārzs „Ābecītis” norāda uz to, cik neatbilstošs ir pirmsskolas pedagogu atalgojums un ka nav finansiālu instrumentu, kas ļautu novērtēt darbinieku pūliņus profesionālās kvalifikācijas celšanā, kā arī ierosina paredzēt izdienas pensiju pedagogiem, lai piesaistītu šai profesijai jaunus cilvēkus.Privātpersona sniedz dažādus priekšlikumus, tostarp par izglītības kvalitātes uzlabošanu, un ierosina visās pirmsskolas izglītības iestādēs nodrošināt vienlīdzīgu sagatavotību, palielināt skolu atbildību par mācību kvalitāti, nošķirt skolu atbildību par mācībām no atbildības par brīvā laika pavadīšanu un interešu pulciņiem, saīsināt vasaras brīvlaiku. |  |
| **Aizsardzības, iekšlietu un korupcijas novēršanas jautājumi**  | **2** |
| Latvijas Republikas Zemessardzes veterānu apvienība un biedrība „Tēvzemes aizstāvju barikādes” iebilst pret Zemessardzes pārveidošanu par nevalstisku organizāciju un pakļaušanu Iekšlietu ministrijai, kā arī aicina pievērst uzmanību šādiem jautājumiem: kā notiks Zemessardzes virsnieku un instruktoru rotācija Nacionālo bruņoto spēku ietvaros, vai Zemessardzes cilvēkresursi būs pietiekami NATO operāciju veikšanai, kā tiks nodrošināta Valsts aizsardzības operatīvā plāna izpilde, svarīgu Nacionālo bruņoto spēku objektu un darba devēju ieinteresētība atbrīvot zemessargus dalībai mācībās vai dienestam . |  |
| **Valsts pārvaldes un pašvaldību jautājumi** | **15** |
| Latvijas Raidorganizāciju asociācija uzskata, ka grozījumi Priekšsvēlēšanu aģitācijas likumā vājinās elektronisko mediju industriju Latvijā, un norāda, ka tie jāskata kontekstā ar Elektronisko plašsaziņas līdzekļu likumu, jo nenodrošina vienlīdzīgu konkurenci mediju tirgū, ierobežo informācijas pieejamību, liedz pašvaldību vēlēšanu kampaņās vietējiem deputātiem iespēju izmantot reģionālos medijus, kā arī noved pie slēptās reklāmas paplašināšanās medijos.Vides reklāmas asociācija iebilst pret grozījumiem Priekšsvēlēšanu aģitācijas likumā, kuri paredz reklāmas ierobežojumus, un norāda, ka tādejādi tiks nenodrošināta vienlīdzīga konkurence mediju tirgū, kā arī aicina ieviest aizliegumu septiņas dienas pirms vēlēšanām jebkurā medijā izvietot priekšsvēlēšanu aģitācijas materiālus.Latvijas Tirgotāju asociācija norāda uz problēmām saistībā ar nodarbinātajiem obligātajām veselības pārbaudēm nodarbinātajiem un aicina grozīt normatīvos aktus, lai apvienotu pārbaužu procedūras, tādējādi samazinot uzņēmumu izmaksas un darba laika zudumus.Latvijas Valsts radio un televīzijas centrs atbalsta likumprojektu „Grozījumi Iesniegumu likumā”, izveidojot vienoto valsts un pašvaldības pakalpojumu portālu www.latvija.lv, bet norāda uz nepilnībām un riskiem, jo nav paredzēti droši autentifikācijas mehānismi, turklāt nav skaidrs, kad iesniegums uzskatāms par tādu Iesniegumu likuma izpratnē, kad - Administratīvā procesa likuma izpratnē, kā arī aicina izveidot tiesisko pamatu noteiktu autentifikācijas rīku izmantošanai un paredzēt, ka grozījumi Iesniegumu likumā stājas spēkā tikai pēc tam, kad ir pieņemti tiesību akti, kas nosaka vienotu personas autentifikācijas tiesisko regulējumu.Biedrība „Sociālā labklājība” aicina likumprojektā „Grozījumi Vēlētāju reģistra likumā” noteikt, ka persona var balsot tikai konkrētā vēlēšanu apgabalā, kurā atrodas tās deklarētā dzīvesvieta, un, ja persona vēlas balsot citā vēlēšanu iecirknī, tad tai ne vēlāk kā 25 dienas pirms vēlēšanām jānosūta attiecīgs iesniegums kādai no dzīvesvietas deklarēšanas iestādēm.Cēsu Invalīdu biedrība lūdz atcelt likuma normu, kas liedz pašvaldībām tiesības atbrīvot nevalstiskās organizācijas no telpu īres (nomas) maksas.Privātpersonas aicina izdarīt grozījumus likumā „Par valsts un pašvaldību dzīvojamo māju privatizāciju”, paredzot kārtību, kādā dzīvojamā māja sadalāma dzīvokļu īpašumos gadījumā, kad daļa no ēkas ir privātpersonas īpašumā, bet valstij piederošās telpu grupas (dzīvokļi, nedzīvojamās telpas un mākslinieku darbnīcas) nodotas īpašumā līdz dzīvojamās mājas privatizācijai.Privātpersona aicina izdarīt grozījumus likumā „Par valsts un pašvaldību dzīvojamo māju privatizāciju” attiecībā uz valsts garantēto zemes īpašnieka peļņas daļu. |  |
| **Tautsaimniecības, agrārās, vides un reģionālās politikas jautājumi** | **17** |
| Ārvalstu Investoru padome Latvijā aicina Likumā par ostām, Rīgas brīvostas likumā un Ventspils brīvostas likumā noteikt ostu misiju un mērķi saskaņā ar labas pārvaldības principiem, nodrošināt pārskatāmu ostu pārvaldību, kā arī vienlīdzīgas tiesības visiem komersantiem un novērst nevienlīdzīgu konkurenci. Latvijas Profesionālo apdrošināšanas brokeru asociācija sniedz priekšlikumus likumprojektam „Grozījumi Publisko iepirkumu likumā”, lai noteiktu par pienākumu norādīt kopējo atlīdzības apmēru gadījumos, kad iepirkuma priekšmets ir apdrošināšanas pakalpojumi un pasūtītājs izmanto apdrošināšanas brokera pakalpojumus, un tādējādi nodrošinātu atklātību un vienlīdzību apdrošināšanas pakalpojumu publisko iepirkumu jomā.Latvijas Pašvaldību savienība sniedz priekšlikumus likumprojektam „Grozījumi Publisko iepirkumu likumā” par pasūtījuma derīguma termiņu, pasūtītāja tiesībām noteikt piedāvājuma nodrošinājuma veidus, apmēru un termiņu, iepirkuma procedūras pārtraukšanu un būvdarbu pasūtītāja iespējām pēc saskaņošanas ar piegādātāju nomainīt apakšuzņēmēju.SIA „Zeva enerģija” norāda, ka likumprojekta „Atjaunojamās enerģijas likums” tālākvirzība ir apturēta un publiskajā telpā nav pieejama aktuālā informācija nedz par darba gaitu, nedz par iespējamo likuma pieņemšanas termiņu, bet tādejādi tiek kavēta investīciju piesaiste vēja parku attīstībai un vēja enerģijas apgūšana.Latvijas Lielo pilsētu asociācija, Latvijas Kūrortpilsētu asociācija un Latvijas Viesnīcu un restorānu asociācija aicina paātrināt likumprojekta „Grozījumi Tūrisma likumā” izskatīšanu un norāda, ka normatīvo aktu sakārtošana veicinātu uzņēmējdarbības un investīciju vides stabilu attīstību, atbalstītu kūrorta nozari un nodrošinātu ilgtspējīgu veselības tūrisma produktu veidošanu, kas savukārt mērķtiecīgi stimulētu visas Latvijas tautsaimniecības attīstību.Jēkabpils rajona lauksaimnieku apvienība norāda uz problēmām ar mazo kautuvju ierīkošanu Latvijā un uzskata, ka mazajām kautuvēm nevar piemērot tādas pašas prasības kā lielajiem gaļas pārstrādes uzņēmumiem, jo rezultātā palielinās gaļas pašizmaksa, tiek liegtas iespējas attīstīt rentablus ģimenes uzņēmumus un lauku tūrisma saimniecības, un tāpēc aicina izveidot darba grupu, kas izstrādātu mazajām kautuvēm saprātīgas, reāli izpildāmas prasības, paredzēt atbalstu mazo kautuvju ierīkošanai un atļaut laboratoriskos izmeklējumus veikt sertificētiem veterinārārstiem.Latvijas Gaļas ražotāju un gaļas pārstrādātāju asociācija aicina atstāt pašreizējā redakcijā 2009.gada 17.septembrī pieņemto likumu „Grozījumi Dzīvnieku aizsardzības likumā”, kas ļauj nokaut lauksaimniecības dzīvniekus, izmantojot pēckaušanas apdullināšanu, saskaņā ar tradicionālajām reliģisko kopienu gaļas ieguves metodēm un normatīvajiem aktiem par kaušanai paredzēto lauksaimniecības dzīvnieku labturības prasībām.Latvijas Pašvaldību savienība sniedz priekšlikumus likumprojektam „Būvniecības likums” par kārtību, kādā aprēķina nodevu par būvniecības ieceres akceptēšanu; par to kā sabiedrība informējama par būvniecības ieceri; par būvspeciālistu prakses tiesībām; par to, kā pieņemams lēmums par detālplānojuma nepieciešamību; par plānošanas reģiona būvvaldes saistību ar pašvaldības būvvaldi; par būvniecības kontroli un par būvniecības informācijas sistēmas ieviešanu.Privātpersona sniedz ierosinājumu likumprojektam „Grozījumi Alkoholisko dzērienu aprites likumā”, lai aizliegtu alkohola tirdzniecību degvielas uzpildes stacijās un lauku veikalos, kā arī tiktu stingrāk kontrolētas nelegālā alkohola un cigarešu tirdzniecības vietas. |  |
| **Sociālie, darba un veselības aizsardzības jautājumi** | **32** |
| Psiholoģiskās kapacitātes biedrība aicina papildināt likumprojektu „Grozījumi Sociālo pakalpojumu un sociālās palīdzības likumā”, kā arī grozīt Ministru kabineta 2008.gada 21.aprīļa noteikumus Nr.288 „Sociālo pakalpojumu un sociālās palīdzības saņemšanas kārtība”, lai nodrošinātu attālinātas psiholoģiskās palīdzības sniegšanu cilvēkiem, kuri dzīvo nomaļajos reģionos, un citām personām, kurām ir grūti komunicēt ar speciālistu klātienē.Valsts sociālās aprūpes centra „Kurzeme” darbinieki sūdzas, ka pēc tā apvienošanas ar bērnu sociālās aprūpes centru „Liepāja” ir samazināts darbinieku skaits, ar to nepietiek kvalitatīvai bērnu aprūpei, un tāpēc aicina izdarīt grozījumus likumdošanas aktos, paredzot, ka šāda tipa iestādēs var strādāt līdz pusotrai darba slodzei mēnesī, kā arī iesaka risināt jautājumus par papildu samaksu, kas pienākas darbiniekam, kurš aizvieto citu slimības vai atvaļinājuma laikā, un par normālā darba laika pagarināšanu.Latvijas Skaistumkopšanas speciālistu asociācija un Kosmetoloģijas koledža ierosina iekļaut likumprojektā „Grozījumi Ārstniecības likumā” podologu un skaistumkopšanas (kosmetoloģijas) speciālistu kā ārstniecības personu.Latvijas sieviešu volontieru biedrība „Vita” vērš uzmanību uz to, ka Latvijā ļoti daudzi cilvēki slimo ar zarnu vēzi, bet mūsu valsts, atšķirībā no citām Eiropas valstīm, neapmaksā šīs slimības ārstēšanu un tāpēc aicina nodrošināt attiecīgajiem pacientiem mērķterapiju.Latviešu ārstu un zobārstu apvienība iesaka izveidot centralizētu reģistru un uzturēt spermas banku, lai ārstētu neauglību Latvijā.Latvijas Pediatru asociācija, Latvijas Osteoporozes un kaulu metabolo slimību asociācija, Latvijas Psihiatru asociācija un Latvijas Endokrinologu asociācija aicina novērst kompensējamo zāļu sarakstā konstatējamo nevienlīdzību attiecībā uz medikamentu saņemšanu, un atjaunot kompensācijas apmēru 75 procentu apmērā pacientu grupām, kam valsts sedz tikai 50 procentus no ārstēšanās izmaksām.Latvijas Tirgotāju asociācija iebilst pret grozījumiem likumā „Par darbinieku aizsardzību darba devēja maksātnespējas gadījumā”, kas paredz jaunu nodevu papildus jau esošajām iemaksām par darbaspēka izmantošanu, un iesaka veidot uzkrājumus darba samaksai uzņēmuma maksātnespējas gadījumā. |  |
| Privātpersona aicina pārskatīt kompensējamo zāļu sarakstu un ietaupītos līdzekļus novirzīt zarnu vēža ārstēšanai Latvijā.Privātpersonas aicina grozīt likuma „Par valsts pensijām” pārejas noteikumus, kas paredz, ka pensiju par darbu kaitīgos un smagos apstākļos piešķir līdz 2011.gada 31.decembrim.**Citi jautājumi** | **2** |
| Privātpersona aicina atjaunot Sēlijas novadu kā Latvijas vēsturisko novadu un saskaņā ar Satversmi atjaunot piecu Latvijas novadu robežas, kādas tās bija 1940.gada 16.jūnijā.Latvijas Nacionālo karavīru biedrība aicina iesniegt likumprojektu par Latvijas brīvības cīnītāju statusa piešķiršanu latviešu leģionāriem. |  |
|  |  |
| **II. Viedokļi**  | **286** |
| **Par Saeimas darbu**  | **3** |
| Privātpersona pauž atbalstu deputātam I.Līdakam (ZZS) par nostāju rituālo dzīvnieku kaušanas jautājumā.Privātpersona kritizē deputātes L.Čigānes (Vienotība) darbu un izteikumus plašsaziņas līdzekļos.Privātpersona uzskata, ka Satversmes 91.pants, kas nosaka, ka visi cilvēki Latvijā ir vienlīdzīgi likuma un tiesas priekšā, ir pretrunā ar to, ka pret deputātus nevar pakļaut kriminālvajāšanai, kā arī viņiem nevar uzlikt administratīvo sodu.  |  |
| **Par valsts un pašvaldību iestāžu darbu** | **72** |
| Farmācijas jomas konsultatīvā padome uzskata, ka jāmaina Ministru kabineta 2011.gada 27.decembra noteikumi Nr.1022 „Ambulatorajai ārstēšanai paredzēto zāļu un medicīnisko ierīču iegādes izdevumu kompensācijas kārtība”, kas grauj veselības aprūpes nozari, jo samazinājusies zāļu pieejamība un ārstu iespējas izrakstīt pacientiem vispiemērotākos medikamentus tā, ka ārkārtas situācijās pacientiem pašiem jāiegādājas zāles.Latvijas Lauksaimniecības kooperatīvu asociācija ierosina izdarīt grozījumus Ministru kabineta 2008.gada 29.septembra noteikumos Nr.798 „[Noteikumi par atsevišķu horizontālo sadarbības vienošanos nepakļaušanu Konkurences likuma 11.panta pirmajā daļā noteiktajam vienošanās aizliegumam](http://www.likumi.lv/doc.php?id=181856)”, nosakot, ka lauksaimniecības kooperatīvi ir specifiski tirgus dalībnieki, kuriem atļauts veidot horizontālās sadarbības vienošanās, lai popularizētu un izplatītu preci, ja to kopējais tirgus daļas apmērs nepārsniedz 40 procentus.Latvijas Izglītības un zinātnes darbinieku asociācija, Latvijas Izglītības vadītāju asociācija un Latvijas pedagogu padome aicina izdarīt grozījumus Ministru kabineta 2009.gada 28.jūlija noteikumos Nr.836 „Pedagogu darba samaksas noteikumi” un ar 2012.gada 1.septembri par 10 procentiem palielināt pedagogu zemākās mēneša darba algas likmes, attiecīgi par 10 procentiem palielinot valsts budžeta mērķdotāciju pašvaldībām, bet ar 2013.gada 1.janvāri palielināt finansējumu pedagogu, t.sk. akadēmiskā personāla, kā arī zinātnisko institūciju darbinieku darba samaksai vēl par 10 procentiem.Latvijas Ārstu apvienība norāda uz satraucošo situāciju ar smēķēšanu skolēnu vidū, kas izraisījusi četrās skolās ugunsgrēku, un uzskata, ka pārlieku lielais bērnu un jauniešu alkoholisms galvenokārt ir izglītības sistēmas un Izglītības ministrijas bezdarbības rezultāts tāpēc nepieciešams atjaunot veselības apmācību skolās.Daugavas Vanagi pauž neizpratni par ārlietu ministra izteikumiem pirms 16.marta attiecībā uz latviešu karavīriem Otrajā pasaules karā un uzsver, ka neviens latviešu leģiona karavīrs nav bijis notiesāts par kara noziegumiem.Privātpersona izsaka kritisku viedokli par aizsardzības ministra A.Pabrika izteikumiem attiecībā uz 16.martu - latviešu leģionāru piemiņas dienu.Privātpersona izsaka kritisku viedokli par Eiropas Parlamenta deputātes T.Ždanokas rīcību 16.martā pie Brīvības pieminekļa un Latvijas Televīzijas raidījumā „100.pants” paustajiem izteikumiem. |  |
| Privātpersona izsaka viedokli par Nacionālās elektronisko plašsaziņas līdzekļu padomes darbību un uzskata, ka jaunievēlētā padome nepārstāv sabiedrības intereses.**Par situāciju valstī** | **167** |
| AS „Swedbank” pauž bažas par ārvalstu investoru aktīvu aizsardzību Latvijā, jo parādnieki, izmantojot maksātnespējas likumisko regulējumu, negodprātīgu maksātnespējas procesa administratoru atzinumus un atsevišķu tiesnešu lēmumus, izvairās no savu saistību izpildes, tādejādi nodarot ievērojamus zaudējumus kreditoriem.SIA LDM KOKS norāda uz kokapstrādes nozares problēmām saistībā ar izejvielām un aicina apspriest pašreizējo situāciju kopā ar nozares pārstāvjiem.Latvijas Vecticībnieku Pomoras baznīca vērtē nesen notikušo referendumu par grozījumiem Satversmē, kas paredzēja krievu valodai piešķirt otras valsts valodas statusu un norāda, ka referendums vēl vairāk sašķēlis tas veicinājis sabiedrības, uzskata, ka svešvalodas statuss neatbilst krievu valodas reālajai lomai un nozīmei Latvijā, un aicina mazināt spriedzi un saliedēt sabiedrību.Privātpersona pauž atbalstu Latvijas Brīvo arodbiedrību savienības ierosinātajai akcijai, kuras mērķis ir protestēt pret nodokļu slogu darbaspēkam, ienākumu nevienlīdzību, zemo sociālo garantiju līmeni, jauniešu bezdarbu un budžeta konsolidāciju, kas kavē tautsaimniecības attīstību. Privātpersona kritizē netaisnīgo Eiropas Savienības subsīdiju sadali attiecībā uz Latvijas zemniekiem, jo lielo zemes gabalu īpašniekiem tiek piešķirtas liela apmēra subsīdijas, bet mazo zemes gabalu īpašniekiem subsīdijas vispār netiek piešķirtas vai tiek piešķirtas tikai nelielas subsīdijas un rezultātā nav iespējama godīga konkurence starp Latvijas zemniekiem.Privātpersona izsaka viedokli par situāciju Latgalē attiecībā uz izglītību bērnudārzos valsts valodā, kā arī iesaka jaunos pedagogus sūtīt strādāt uz Latgales bērnudārziem, lai viņi palīdzētu risināt Latgalē samilzušās valodas un bezdarba problēmas.Privātpersona iebilst pret oficiālas brīvdienas ieviešanu pareizticīgo Ziemassvētkos. |  |
| **Citi viedokļi** | **44** |
| Latvijas Darba devēju konfederācija pauž bažas par Eiropas Savienības dalībvalstu Ārlietu padomes lēmumu paplašināt pret Baltkrieviju vērsto sankciju kritērijus, jo šīs sankcijas būtiski ietekmē visas Eiropas un arī Latvijas ekonomiskos procesus, un norāda, ka attiecīgo sankciju ietekme uz Latvijas un Eiropas tautsaimniecību no sociālekonomiskā viedokļa vēl nav izvērtēta. Apvienība Ungārijas atbalstam izsaka atbalstu Ungārijas jaunajai Konstitūcijai un tajā nostiprinātajām kristīgajām vērtībām, kā arī aicina Nacionālajā attīstības plānā 2014. - 2020.gadam iekļaut ģimenes stiprināšanu un dzimstības veicināšanu kā svarīgāko virzienu.Fonds „Auseklis” pauž viedokli par pensionēšanās vecuma paaugstināšanu, par ēnu ekonomikas samazināšanu, uzlabojot nodokļu sistēmu, un uzskata, ka bērnudārzos un citās no valsts budžeta finansētās mācību iestādēs izglītība sniedzama tikai valsts valodā. Daugavas Vanagi pauž viedokli par 16.martu - latviešu leģionāru piemiņas dienu.Privātpersonas pauž viedokli par latviešu leģionāriem un 16.marta atzīmēšanu.Privātpersona pauž viedokli, ka pilsoņu balsojumiem jābūt atklātiem, daži Satversmes panti jānosaka par negrozāmiem un jānostiprina latviešu valodas statuss.Privātpersonas pauž viedokli par etniska rakstura jautājumiem un referendumu par Satversmes grozījumiem, kas paredzēja krievu valodai piešķirt otras valsts valodas statusu. |  |
| Privātpersonas izsaka viedokli par vīriešu un sieviešu atalgojuma atšķirībām un kritizē žurnālistu un mediju darbu, jo tie neaizstāv nacionālās intereses. |  |
| **III. Sūdzības** | **61** |
| **Par Saeimas darbu**  | **2** |
| Latgales iedzīvotāji kritizē Saeimas priekšsēdētājas S.Āboltiņas izteikumus par Latgales un Vidzemes iedzīvotājiem, kuri nemaksā nodokļus.Daudzdzīvokļu mājas iedzīvotāji sūdzas par atbildēm, kas saņemtas no Saeimas saistībā ar īres maksu uz privātās zemes uzceltajos daudzdzīvokļu namos un uzskata, ka šīs atbildes nav sniegtas pēc būtības. |  |
| **Par valsts un pašvaldību iestāžu darbu** | **26** |
| Rikavas pamatskola, Nautrēnu vidusskola, Adamovas speciālā internātpamatskola, Bērzgales pamatskola, Jaunstrūžānu pamatskola, Sakstagala Jāņa Klīdzēja pamatskola, Liepu pamatskola, Maltas 2.vidusskola un Rēznas pamatskola sūdzas par Izglītības un zinātnes ministrijas komunikāciju ar nozares darbiniekiem par izglītības reformām, uzskata, ka vispirms jārisina jautājumi par izglītības saturu, pedagogu algām, lauku skolām, kurās jāatceļ princips „nauda seko skolēnam”, un neatbalsta reformas, kas paredz mācību gada pagarināšanu, otrgadniecības atcelšanu un bērnu mācīšanos skolā no sešu gadu vecuma.Eiropas Apbedītāju asociācija sūdzas par Veselības ministrijas darbinieku rīcību, kuras rezultātā Valsts tiesu medicīnas ekspertīzes centram jau septiņus mēnešus nav direktora.SIA „Hansa Parma” sūdzas par Ministru kabineta 2011.gada 19.oktobra noteikumos Nr.800 „Farmaceitiskās darbības licencēšanas kārtības noteikumi” iekļauto normu, kas uzliek par pienākumu visām aptiekām nekavējoties nodrošināt vides pieejamību, neatļaujot to aizstāt ar alternatīviem tehniskiem līdzekļiem, un norāda, ka šī norma ir nesamērīga un aptieku jomu diskriminējoša, aicina veikt visas nepieciešamās darbības, lai tiktu atzīta šī norma par neatbilstošu augstāka juridiskā spēka normatīvajam aktam, un noteikt tās izpildei pārejas periodu līdz 2012.gada 1.janvārim.Valmieras novada fonds sūdzas par Valsts ieņēmumu dienestu, kas soda labdarības organizāciju par brīvprātīgā darba īstenošanu, uzskatot to par izvairīšanos no nodokļu maksāšanas.Privātpersonas sūdzas par Garkalnes novada domi, kas neatbild uz iedzīvotāju vēstulēm atbilstoši Iesniegumu likumam, kā arī par šīs pašvaldības patvaļu attiecībā uz tai piederošo Lielā Baltezera zemi.Privātpersona kritizē to, ka Rīgas pašvaldība iepērk autobusus un trolejbusus no citu valstu firmām, kamēr Jelgavas autobusu rūpnīca „Amoplant” gaida pasūtījumus, un secina, ka Rīgas pašvaldība neatbalsta Latvijas uzņēmumu.Privātpersonas sūdzas par Rīgas domi un SIA „Rīgas namu pārvaldnieks” saistībā ar mājas iedzīvotāju naudas līdzekļu izmantošanu, par Rīgas domes Labklājības departamentu - saistībā ar trūcīgās personas statusa pagarināšanu, par Salaspils kriminālpoliciju - saistībā ar nozieguma izmeklēšanu, par Valsts sociālās apdrošināšanas aģentūras sniegtajām atbildēm un apdrošināšanas atlīdzības pārmaksas pārrēķinu.Ieslodzītie sūdzas par Daugavgrīvas cietuma administrāciju un dzīves apstākļiem, kā arī par veselības aprūpi Daugavgrīvas cietumā. |  |
| **Par tiesībaizsardzības iestāžu darbu** | **8** |
| Privātpersona sūdzas par Ekonomisko noziegumu apkarošanas pārvaldes un Rīgas tiesu apgabala prokuratūras atteikšanos uzsākt kriminālprocesu.Privātpersona sūdzas par Rīgas apgabaltiesas lēmumiem saistībā ar parādu piedziņu.Privātpersonas sūdzas par tiesībaizsardzības iestāžu darbu saistībā ar tiesību normu pārkāpumiem, atsavinot īpašumu kredīta piedziņas ietvaros, kā arī saistībā ar pārkāpumiem, kas pieļauti, izskatot civillietu par mantojumu un laulības šķiršanu. |  |
| **Citas sūdzības** | **25** |
| Kredītiestāžu noguldītāju un kreditoru aizstāvības apvienība sūdzas par MAS „Latvijas Krājbanka” administratora SIA „KPMG Baltics” nekompetenci un nevēlēšanos strādāt bankas kreditoru interesēs un norāda, ka administratora vainas dēļ bankas sanācijas iespēja vairs netiek izskatīta.Tiesu tulki sūdzas par zemo darba samaksu, kas neatbilst ne viņu darbam nepieciešamajai kvalifikācijai, ne atalgojuma līmenim privātajā sektorā.Privātpersona sūdzas par to, ka Latvijā netiek aizstāvētas invalīdu tiesības, invalīdiem netiek nodrošināta pietiekama aprūpe un piemēroti apstākļi.Privātpersonas sūdzas par PA „Carnikavas Komunālserviss” pakalpojumu kvalitāti, Jelgavas novada Kalnciema namu pārvaldes rīcību saistībā ar īres maksas paaugstināšanu, pārāk augsto SIA „Lattelecom” pakalpojumu maksu un līgumsaistību pārkāpšanu.Privātpersonas sūdzas par dzīves apstākļiem, Latvijas pensiju un nodokļu sistēmu, dzīvokļu komunālo maksājumu apmēru un komunālo pakalpojumu nenodrošināšanu, aprēķināto soda naudu par apsekoto zemi. |  |
|  |  |
| **IV. Informācijas pieprasījumi** | **37** |
|  |  |
| **V. Dažādi iesniegumi** | **222** |
|  |  |
| **VI. Atbilžu sniegšanas termiņu pārkāpumi** | **1** |